सीएजी ने कहा, सरकार की साख निचले पायदान पर  
सीएजी विनोद राय ने सरकारी अधिकारियों की निष्ठा और पेशेवर रवैये पर चिंता जताई और कहा कि प्रशासन सबसे कमजोर और निचले स्तर पर है।
भारत के नियंत्रक और महालेखा परीक्षक यानी सीएजी ने यूपीए सरकार पर कड़ा बयान देते हुए कहा है कि सरकार की साख निचले पायदान पर चली गई है और इतिहास में पहली बार देश अग्निपरीक्षा के दौर से गुजर रहा है। सीएजी विनोद राय ने सरकारी अधिकारियों की निष्ठा और पेशेवर रवैये पर चिंता जताई और कहा कि प्रशासन सबसे कमजोर और निचले स्तर पर है। हैदराबाद में आयोजित एक कायर्क्रम में विनोद राय ने कहा कि सरकारी अधिकारियों का मनोबल पहले से कम हुआ है और यही वजह है कि फैसले लेने की प्रक्रिया प्रभावित हो रही है।